**30. REGATA LOŠINJSKIH OLIMPIJACA**

 Jedriličarski klub Jugo, Grad Mali Lošinj i Turistička zajednica Grada Malog Lošinja u terminu od 4.8. – 5.8. organiziraju jubilarnu 30. Regatu krstaša koja je ove godine u čast lošinjskih olimpijaca – Fafangela i Bašića te Straulina i Rode, a na 63. godišnjicu olimpijade u Helsinkiju, nazvana „Regata lošinjskih olimpijaca“.

**LOŠINJANI NA OLIMPIJADAMA**

**HELSINKI - 1952.g.:** Lošinjani, kormilar Agostino "Tino" Straulino i flokist Nicolo "Nico" Rode jedrili su za reprezentaciju Italije i osvojili zlatnu medalju. Članovi JK Juga iz Malog Lošinja kormilar Mario Fafangel i flokist Carlo Basic jedrili su za Jugoslaviju i osvojili 20 mjesto.

**MELBOURNE - 1956.g.:** kormilar Agostino "Tino" Straulino i flokist Nicolo "Nico" Rode , osvojili su srebrnu medalju

**SPORTSKO JEDRENJE NA LOŠINJU**

 U drugoj polovici 19 st. Lošinj je jedan od najjačih centara pomorstva i brodogradnje tadašnje Austro Ugarske monarhije s velikom flotom od preko 100 prekooceanskih jedrenjaka, te brojnim manjim brodovima.

 Bogate obitelji brodovlasnika, kapetana i brodograditelja, mogle su se svojim brodovima, a naročito vještinom, ravnopravno takmičiti na organiziranim regatama s vlasnicima lijepih jahti i kutera iz Beča, Trsta i Venecije, koji su već tada svojim jahtama posjećivali Lošinj ili su ovdje imali svoje vile i ladanjske kuće. Pobjeda na regati, kao i danas, bila je čast i pitanje društvenog prestiža.

 Zahvaljujući jedriličarskoj tradiciji i entuzijazmu lošinjana nastala je tzv. Lošinjska pasara ili "Passera lusignana". Iako brodica čiji dizajn nije izvorno lošinjski, čak niti jadranski, već je ovamo došla kao pomoćni čamac na jedrenjacima, u Lošinju je pretvorena u sportsku jedrilicu, posebno prilagođenu za takmičarsko jedrenje u lošinjskoj uvali.

 Na takvim regatama pasara, stasala i je prva generacija članova jedriličarskog kluba Jugo, koji je osnovan u srpnju 1949. god, te ove godine slavi 60 obljetnicu.

Već 1952 god. lošinjska posada: Fafandjel-Bašić nastupa na Olimpijadi u Helsinkiju jedreći u klasi Star. Zanimljivo je da su na istoj Olimpijadi za reprezentaciju Italije jedrili lošinjani: Straulino- Rode i osvojili zlato.

 Jedri se na klasama Optimist, Laser, 470 i Europa. Velik broj djece pohađao je klupske škole jedrenja, a klub je redovni sudionik svih regata u klasi Optimist.

 U međuvremenu, Bartol Komadina jedri na Laser Radialu, a na Europskim prvenstvima 2010. i 2011. za Laser 4,7 osvaja vrlo visoko 21 i 17 mjesto 2010 god. Zavidne rezultate posljednjih godina u klasi Optimist postiže Nika Fazlić. Prošle je godine član kluba Gosp. Denis Zauhar kupio regatni krstaš Murphy 25 "Rantaplan" s kojim članovi kluba, seniori uspješno jedre na regatama sjevernog Jadrana.

U mjesecu studenom, JK JUGO organizira već 14 po redu regatu za klasu Optimist "Kup Lošinja" Regata je najvišeg ranga, koeficijent 1,6 traje 3 dana, a posjećuje je redovito vise od 100 jedriličara do 15 god.

**PROGRAM**

**SUBOTA, 04.08.**

11,00 - START NAVIGACIJSKE REGATE – luka Mali Lošinj (ispred brodogradilišta)

Mali Lošinj - Susak - Ilovik - Mali Lošinj – luka Mali Lošinj

**05.08.**

11,00 REGATA "NA ŠTAP" -

Mali Lošinj - luka

- nakon regate proglašenje pobjednika i dodjela nagrada – ispred TA Lošinjska plovidba